钦定古今图书集成/明伦汇编/官常典/第727卷 > 吕武
## 钦定古今图书集成/明伦汇编/官常典/第727卷 > 吕武

按《宋史忠义传》：“武，太平州步卒也。文天祥出使，武应
募从行，偕脱镇江之难，沿淮东走海道，赖武力为多。
天祥开府南剑，武以武功补官，遣之结约州县，起兵
相应。道阻，复崎岖数千里，即天祥于汀梅挺身患难，
化贼为兵，以环卫官将数千人出江西，以遇士大夫
无礼，死于横逆，一军挥涕而葬之。武忠梗出天性，不”
避彊御，而好面折人过，多触忌讳，故及于祸云。